ກຳລັງທະຫານສະຫະລັດແລະອັຟການິສຖານ ໄດ້ພົບເຫັນລູກຊາຍຂອງອະດີດ ນາຍົກ ລັດຖະມົນຕີປາກິສຖານ ໃນວັນອັງຄານມື້ນີ້ 3 ປີຫລັງຈາກມືປືນໄດ້ລັກ ພາຕົວຜູ້ກ່ຽວໄປ.
ປະທານພັກປະຊາຊົນປາກິສຖານທ່ານ Bilawal Bhutto ໄດ້ສົ່ງຂໍ້ຄວາມຜ່ານ ທາງ Tweeter ໃນວັນອັງຄານມື້ນີ້ວ່າ ນາຍົກລັດຖະມົນຕີ Gilani ໄດ້ຮັບໂທລະສັບຈາກເອກອັກ ຄະລັດຖະທູດອັຟການິສຖານ. ໄດ້ມີການພົບເຫັນລູກຊາຍ ຂອງທ່ານແລ້ວໃນການປະຕິບັດງານທີ່ປະສົບຜົນສຳເລັດ. ຂໍຂອບຄຸນພະເຈົ້າ.
ຖະແຫລງການສະບັບນຶ່ງ ທີ່ນຳອອກເຜີຍແຜ່ໂດຍກະຊວງການຕ່າງປະເທດປາກິສຖານ ໃຫ້ ການຢືນຢັນວ່າ ທ້າວ Ali Haider Gilani ລູກຊາຍຂອງທ່ານ Yousaf Raza Gilani ໄດ້ ຖືກ ພົບເຫັນໃນມື້ນີ້ໃນການປະຕິບັດງານຮ່ວມໂດຍ ກຳລັງອັຟການິສຖານແລະສະຫະລັດ ທີ່ແຂວງ Ghazni ໃນປະເທດອັຟການິສຖານ.
ທ້າວ Ali Haider Gilani ໄດ້ຖືກລັກພາຕົວໄປຈາກເມືອງ Multan ຊຶ່ງເປັນ ບ້ານເກີດຂອງລາວເມື່ອວັນທີ່ 9 ພຶດສະພາ ປີ 2013 ສອງມື້ ຫລັງຈາກການ ເລືອກຕັ້ງທົ່ວໄປໃນປາກິສ ຖານ.